Isla Fisher itu apa sih? Jelaskan dalam bahasa melayu ya

Isla Lang Fisher  (; lahir 3 Februari 1976) ialah seorang pelakon dan penulis Australia. yang memulakan kerjaya beliau di televisyen Australia. Dilahirkan kepada ibu bapa Scotland di Oman, beliau berpindah ke Australia pada usia enam tahun. Setelah muncul di iklan televisyen pada usia muda, Fisher terkenal dengan lakonannya sebagai Shannon Reed dalam lipur lara Home and Away dari 1994 hingga 1997, dengan memperoleh dua pencalonan Anugerah Logie.

Fisher membuat peralihan yang berjaya ke Hollywood dalam filem adaptasi aksi langsung Scooby-Doo (2002), dan sejak itu telah mencapai kemasyhuran untuk peranannya dalam Wedding Crashers (2005), Hot Rod (2007), Confessions of a Shopaholic (2009), The Great Gatsby (2013), dan Now You See Me (2013). Kredit filem beliau termasuk I Heart Huckabees (2004), The Lookout (2007), Definitely, Maybe (2008), Burke & Hare (2010), Bachelorette (2012), Visions (2015), Grimsby, Nocturnal Animals, Keeping Up with the Joneses (kesemuanya 2016), dan Tag (2018). Di samping itu, beliau menyuarakan watak dalam filem animasi seperti Horton Hears a Who! (2008), Rango (2011), dan Rise of the Guardians (2012). Di televisyen, beliau menjayakan peranan yang berulang dalam musim keempat dan kelima Arrested Development (2013, 2018).